Kristian Pihl Lorentzen (V), 2014-02-21:
Jamen det var jo lidt af en ublid afvisning i forhold til det tidligere forslag, men så ved vi, hvor vi står.
Fru Trine Bramsen var inde på det, da hun fremmanede billedet, som om der skete rigtig, rigtig mange ulykker blandt unge mennesker, og det jo er rigtigt, at unge mennesker desværre er rigt repræsenteret i ulykkesstatistikkerne, ikke mindst når det gælder bilister.
Og heraf var kun 3 af dem under 18 år, altså en lille del af de dræbte.
Derfor vil jeg spørge fru Trine Bramsen, om ikke det er forkert at tegne billedet sådan, at det er de unge, der særlig er udsat, når de kører på knallert, når det faktisk er en lille del af de dræbte, som er unge under 18 år.
Tak for det.
Med det her beslutningsforslag foreslår de fire blå partier jo en ændring af reglerne, så det tvungne lægetjek i forbindelse med fornyelse af kørekort fremover sker fra 75-årsalderen og ikke som i dag fra 70-årsalderen.
Desuden foreslår vi længere interval mellem lægetjek fra 75 år, og endelig lægger vi også op til en undersøgelse af erfaringer fra andre lande, herunder Sverige, Tyskland m.v., for at få afdækket mulighederne for yderligere lempelser på området, uden at det går ud over trafiksikkerheden.
Bilen har en afgørende betydning for en meget stor del af befolkningen.
Bilen giver mulighed for at passe et arbejde, mulighed for at deltage i fritidsaktiviteter, selv om man ikke bor i gå- eller cykleafstand fra en togstation, og selv om man bor i en landsby, hvor der ikke er særlig mange busafgange, og bilen giver mulighed for at besøge familie og venner.
Kort sagt giver bilen frihed og livskvalitet for rigtig mange, og bilen bidrager til at sikre et Danmark i bedre balance.
Sådan er det naturligvis også for ældre bilister.
Ja, faktisk har bilen meget stor betydning for livskvaliteten hos mange ældre i samfundet, og det skal vi naturligvis respektere i vores lovgivning.
Ingen skal køre bil, hvis de af en eller anden grund ikke er i stand til at føre køretøjet forsvarligt og sikkert.
Men det er generelt et personligt ansvar for os alle.
Vi må ikke sætte os bag rattet, hvis vi er svækket på grund af sygdom eller har svigtende syn.
Ansvaret for at føre køretøjet forsvarligt gælder altså ikke kun for ældre borgere, det gælder for os alle.
Fakta er jo, at ældre generelt kører sikkert og rutineret med få ulykker til følge.
Desuden viser ny forskning hos DTU, at der ikke kan påvises nogen sammenhæng mellem det tvungne lægetjek ved kørekortsfornyelse og sikkerheden i trafikken.
Endelig ser vi en glædelig sundhedsmæssig udvikling, som også andre ordførere har været inde på, hvor ældre i dag lever længere og er langt mere friske højt op i årene, end de var for blot 30 år siden.
Det er jo slet ikke unormalt at møde en 72-årig på en arbejdsplads, ja, faktisk har vi her fra Folketingets side lagt op til en senere tilbagetrækning fra arbejdsmarkedet i de kommende år.
Også på den baggrund er det naturligt at lempe på reglerne for de ældres fornyelse af kørekort.
Mange ældre har jo brug for bilen til og fra arbejdspladsen.
På denne baggrund er tiden inde, til at vi fritager ældre bilister for bøvl og udgifter til obligatorisk lægetjek allerede fra de 70 år.
Lad os indledningsvis hæve grænsen til 75 år.
Derudover skal vi undersøge mulighederne for en yderligere lempelse i retning af de svenske regler, hvor der overhovedet ikke er krav om lægetjek for ældre bilister, men hvor det er den enkeltes ansvar altid at kunne køre forsvarligt og sikkert uanset alder.
Forhåbentlig kan vi senest om et par år tage politisk stilling til en sådan svensk inspireret model, afhængigt af hvordan en sådan undersøgelse falder ud.
Jeg vil udtrykke håb om, at regeringspartierne vil leve op til de forholdsvis positive meldinger, der har været i pressen om det her med kørekort til ældre.
Men én ting er snak, noget andet handling.
Vi skal altså ikke længere belemre ældre medborgere med tidskrævende og omkostningskrævende lægetjek, der reelt ikke har nogen virkning på trafiksikkerheden.
Jeg siger selvfølgelig tak for de kommentarer, der har været til forslaget fra ministeren og mine medordførere.
Nu er der jo tradition for her i salen, at når der kommer et beslutningsforslag fra oppositionen, bliver det pr. definition afvist.
Det her må jeg tolke som en forholdsvis blid afvisning, og det er selvfølgelig et udtryk for, at der er meget, meget sund fornuft i forslaget.
Og derfor vil jeg på vegne af forslagsstillerne tillade mig at konkludere, at vi skal gøre et forsøg på at lande det her beslutningsforslag med en beretning i regi af Retsudvalget – en beretning, der pålægger regeringen at fremme det her forslag, og som pålægger os at opretholde momentum og fokus på sagen.
Det er altså sådan nogle gange, at når debatten sådan dør ud igen, går det i glemmebogen, og så ligger det i en stak i flere år.
Og det her er altså for vigtigt til at lade gå i glemmebogen.
Så hvis vi kan lande en fornuftig beretning i Retsudvalget, der fastholder fokus og momentum i den her sag, så lad os gøre et forsøg på det.
Det arbejde går vi meget gerne ind i.
Når vi nu taler om tidsperspektivet, mener jeg ikke, at der er tale om år her; det er måneder.
Jeg kan godt forstå behovet for, at vi skal have Sundhedsstyrelsens bemærkninger med ind over, men vi har altså også grundig forskning fra DTU at basere os på, og derfor håber jeg, at vi kan opretholde tempoet i den her sag for en gangs skyld og så allerede til efteråret komme på banen med lovgivning om det.
Det her er jo ikke atomfysik; det er et spørgsmål om at ændre en aldersgrænse.
Det er en forholdsvis simpel lovændring.
Jeg har også noteret mig forslagene fra Det Radikale Venstre om at inddrage andre aspekter, og det synes jeg er helt relevant, når vi nu skal kigge på det, bl.a. om man kan harmonisere betalingen for lægetjek mere osv., og der kunne være andre ting, det var relevant at inddrage i det.
Så min konklusion på debatten her er, at vi har fået en forholdsvis pæn modtagelse af det her beslutningsforslag i den røde side, og tak for det, men vi skal altså videre.
Og det vil vi så prøve at komme med en beretning, og hvis det skulle vise sig resultatløst, hvad jeg ikke håber, må vi jo også for dette forslags vedkommende vente på bedre tider for sagen.
Jamen vi er jo fuldstændig enige: Tre dræbte er tre for mange.
Det er jo ikke det, vi taler om, men mere det billede, man maler af det, altså at det specielt er de unge, der er de udsatte i forhold til at køre på lille knallert.
For fakta er, at det er dem over 18 år, der tegner sig for det store antal af de dræbte.
Så det er bare det forkerte i billedet, jeg sådan lige dvæler lidt ved.
Jeg vil så bede fru Trine Bramsen bekræfte, at da vi under den tidligere regering tilbage i 2011 vedtog at sænke aldersgrænsen til 15 år – det var så noget af det første, den nye regering rullede tilbage – iværksatte vi faktisk en lang række foranstaltninger, der netop skulle styrke trafiksikkerheden, bl.a. forbedret køreundervisning, kørekort og en række andre foranstaltninger.
Kan fru Trine Bramsen bekræfte det?
Er det ikke med til at styrke, at vi faktisk godt kan forsvare at øge mobiliteten blandt unge, der kører lovligt på knallert, fordi vi har iværksat alle disse foranstaltninger?